Bestyrelsen for den botaniske forening finder sig foranlediget 

 til at anmode d'hrr. medlemmer, som ønske at deltage i 

 plantebytningen, om at anvende saa megen omhu som muligt 

 på de indsendte planters præparation. Flere af de modtagne 

 exemplarer have været saa slet tørrede eller konserverede, at 

 de ikke have kunnet uddeles. 



Da antallet af planter, indsendte fra udenlandske med- 

 lemmer, er i stadig tiltagen, men derimod de indenlandske 

 medlemmers bidrag af tørrede planter i de senere år i stadig 

 aftagen, må bestyrelsen, for at søge dette misforhold hævet 

 og for at kunne tilbyde foreningens korrespondenter et nogen- 

 lunde passende vederlag for de fra disse ankommende, værdi- 

 fulde samlinger, indstændigt opfordre de indenlandske med- 

 lemmer til at samle og indsende et rigeligt antal exemplarer 

 (af sjældnere arter vil et antal af 20 — 40 exemplarer af hver 

 være velkomment). 



De medlemmer, som ikke indsende planter, ville ikke 

 kunne gøre regning på, at deres ønskelister komme i betragt- 

 ning, og antallet af de arter, som enhver kan vente at mod- 

 tage, vil i det væsentlige rette sig efter omfanget af den 

 samling, vedkommende har indsendt; dog må det erindres, at 

 indsendelsen af et stort antal exemplarer af én art ikke 

 berettiger indsenderen til at erholde et ligeså stort antal 

 forskellige arter som vederlag. 



For øvrigt henvises til de trykte regler for plantebytningen. 



I maj 1873. 



Bestyrelsen. 



